runetrust/blame-folketinget-dk huggingface dataset:
Kristian Pihl Lorentzen (V), 2012-04-18:
Punkt 1: Hr. Thomas Jensen kan ikke konkludere, at Venstre er imod kollektiv trafik og kun for privatbilisme.
Det er et både-og; store dele af landet kan ikke undvære bilen på nogen måde.
I andre dele af landet har den kollektive trafik sin meget store styrke; det er et både-og ikke et enten-eller, så det er en fejlkonklusion.
Punkt 2:
Med hensyn til de afgiftsstigninger, som hr. Thomas Jensen remser op her, er der jo en væsentlig forskel, for det var led i en større skatteomlægning, forårspakke 2.0, hvor vi gennemførte lettelser i skatten på lønindtægt, men det skulle være fuldt finansieret, så vi ikke fik en klagesang om, at vi gav ufinansierede skattelettelser.
Den finansiering indebar jo, at der kom en række afgiftsstigninger på andre forslag, så der er en stor forskel her.
Jeg ser ikke, at det her forslag er kombineret med nogen form for skattelettelser andre steder.
Desuden må vi sige, at det er en ret voldsom procentuel stigning, når man hæver noget fra 160 kr. til 1.180 kr. og for knallerter fra 90 kr. til 590 kr.; det er meget store stigninger.
Thomas Jensen (S), 2012-04-18:
Der fik vi i hvert fald et klart vidnesbyrd om, at Venstre går ind for privatbilisme og ikke går ind for kollektiv trafik.
Hvis det er sådan, at Venstre har sådan en politik med, at lige pludselig efter at man er kommet i opposition, må der ikke ske nogen udvikling i afgifterne, vil jeg bare gerne bede hr. Kristian Pihl Lorentzen om at bekræfte, at hr. Kristian Pihl Lorentzen, dengang han støttede en borgerlig regering, en højreorienteret regering, var med til at stemme for en masse afgiftsstigninger.
Det var f.eks. på alkoholsodavand, mættet fedt, og han var med til at indføre en multimedieskat og med til at gennemføre en lavere værdi på rentefradraget.
Listen med de her afgiftsstigninger er alenlang, den kan ikke være på et A4-ark, altså stigninger, som Venstre og hr. Kristian Pihl Lorentzen har indført under hr. Lars Løkke Rasmussens statsministertid.
Cirka en afgiftsstigning om ugen blev der indført af hr. Lars Løkke Rasmussen.
Kan hr. Kristian Pihl Lorentzen bekræfte i dag, at alle de afgiftsstigninger er gennemført under hr. Lars Løkke Rasmussen?
Kristian Pihl Lorentzen (V), 2012-04-18:
Jamen det er jo således for den kollektive trafik, at der er indført et takstloft, der betyder, at de ret kraftige stigninger, der var indtil 2007, er fladet ud, således at taksterne i den kollektive trafik kun stiger med pris- og lønindekset.
Det er jo med hensyn til den her stigning i prisen på nummerplader, at vandene skiller.
Der ønsker Venstre ikke at det bliver dyrere at være borger eller at drive en virksomhed.
Det her rammer jo netop mange små virksomheder, der typisk har de her varebiler på papegøjeplader.
Der skiller vandene.
Det kan Venstre ikke medvirke til, men vi erkender, at der er en række positive elementer i det her forslag, som vi i øvrigt har været med til at starte op i lovprocessen.
Dem vil vi naturligvis gerne støtte, og derfor vil vi gerne have lovforslaget opdelt.
Thomas Jensen (S), 2012-04-18:
Tak til Venstres ordfører.
Nu kan jeg høre, at linjen er, at man ikke vil støtte det her på grund af en afgiftsudvikling.
Det er jo sådan, at afgiftsvirkningen af det her forslag faktisk samlet set holder stigningerne nede på under, hvad prisudviklingen har været igennem årene.
Det er jo sådan f.eks. for ønskenummerplader, at det er 1992-prisen, der er gældende.
Hvis det er sådan, at Venstre står så benhårdt fast på, at de her priser skal holdes i ro, så vil jeg høre, om hr. Kristian Pihl Lorentzen som Venstres trafikordfører vil gå ind og sørge for, at priserne i den kollektive transport bliver holdt nede på et prisniveau, som f.eks. svarer til 1992-niveauet.
Kristian Pihl Lorentzen (V), 2012-04-18:
Tak for det.
Med det her lovforslag lægger skatteministeren op til en forhøjelse af prisen for registrering af køretøjer og for nummerplader.
Det kan Venstre ikke støtte.
Vi har ikke brug for lovmæssige tiltag, der gør det dyrere for borgere og virksomheder.
Til gengæld kan Venstre støtte den række af administrative forenklinger og præciseringer, der også er en del af lovforslaget, herunder at de autoriserede nummerpladeoperatører ikke alene kan indregistrere et køretøj og udlevere nummerplader, men også bemyndiges til at afmelde køretøjer fra registrering i køretøjsregisteret.
Det ser vi som en vigtig landvinding, en vigtig forenkling, der letter hverdagen for borgere og erhvervsliv landet over.
Der bliver nemlig mindre kørsel og mindre tidsforbrug i forbindelse med indregistrering og afmelding af køretøjer.
Men som nævnt mener Venstre ikke, at der skal opkræves i omegnen af 15 mio. kr. ekstra om året ved forhøjelse af afgifter og gebyrer.
Eksempelvis indebærer dette lovforslag, at prisen for en papegøjeplade hæves fra 160 kr. til 1.180 kr.
Regeringen foreslår, at prisen på en nummerplade til en lille knallert hæves fra 90 kr. til 590 kr. Jeg har i øvrigt fra høringssvarene noteret mig, at der har været en meget kort høringsfrist på dette relativt omfattende lovforslag – blot 11 dage.
En så kort høringsfrist står i skærende kontrast til regeringsgrundlaget, hvor man netop gør rimelige høringsfrister til et særligt fokusområde for regeringen med henblik på at fremme god regeringsførelse og højne lovkvaliteten; men sådan er der så meget.
Sammenfattende kan Venstre ikke støtte det samlede lovforslag.
Vi vil dog gerne anmode om en opdeling af lovforslaget, så vi får mulighed for at støtte dets positive elementer vedrørende de administrative forenklinger.
Jeg skulle hilse fra den konservative ordfører, hr. Brian Mikkelsen, og meddele, at De Konservative støtter samme linje som Venstre i denne sag.
Peter Skaarup (DF), 2012-04-18:
Hr. Holger K. Nielsen skal lige prøve at høre her.
SF har jo været blandt de partier, der har været langmodige med hensyn til at få de her ting afdækket.
Det kan godt være, at man nu er blevet ramt af en åbenhedsbølge, og at man gerne vil have oplysninger frem, men det er jo f.eks. SF, der her i Folketinget ikke vil være med til at rette henvendelse til Rusland for at få udleveret arkivmateriale om erhvervsog vækstministeren, der af mange bliver anklaget for at have modtaget sorte penge fra Sovjetunionen.
Det er under en socialdemokratisk regering, at man ikke i tilstrækkelig grad har fået udleveret materialet fra det amerikanske arkiv.
Vi har ikke i samme omfang som f.eks. en række andre lande, skandinaviske lande, taget et opgør med den kolde krig.
Der har SF været på det hold, der har været tunge at danse med.
Når Dansk Folkeparti har ønsket, at der under ledelse af Bent Jensen blev en ekstra undersøgelse af, hvad der skete under den kolde krig, har SF stillet spørgsmål og krævet samråd.
De har sagt, at det er ganske forfærdeligt, og spurgt om, hvad Dansk Folkeparti har gang i.
Så SF har ikke være blandt de partier, der har ønsket at få de her ting frem.
Thor Möger Pedersen (SF), 2012-04-18:
Tak, formand, og tak for en god første behandling.
Jeg skal også takke et flertal af Folketingets partier for at tilslutte sig forslaget, og jeg kan sådan set også forstå på oppositionen, at man tilslutter sig store dele af forslaget.
Der er så nogle få punkter, der skiller, og det er jo også rimeligt nok i politik.
Lovforslaget går kort sagt ud på at foretage en række primært tekniske justeringer af reglerne om registrering og beskatning af køretøjer og justeringer af forbrugsregistrering af virksomheder efter energiafgiftslovene.
Det primære formål er altså at justere regler, der ligger til grund for den kommende udlægning af opgaven med registrering af køretøjer og håndtering af nummerplader til forhandlere, leasingvirksomheder og synsvirksomheder, og det er også det, jeg fornemmer at hele Folketinget sådan set synes er fornuftigt.
Derudover sikrer vi en forenkling af priserne på registrering af køretøjer og på nummerplader.
Reglerne om hæftelse for registreringsafgift gøres tydeligere, reglerne om forholdsmæssig betaling af registreringsafgift ved leasing gøres lidt enklere, og til sidst gøres reglerne om forbrugsregistrering efter energiafgiftslovene mere tidssvarende.
Kort sagt er det et fornuftigt lovforslag.
Jeg respekterer fuldt ud, at der er forskellige synspunkter vedrørende de her prisændringer, og det må vi jo så også fortsætte debatten om, men jeg kvitterer alligevel for den brede tilslutning til de justeringer, som jeg mener er helt centrale.
I øvrigt ser jeg frem til en konstruktiv udvalgsbehandling.
Ole Birk Olesen (LA), 2012-04-18:
Lovforslaget er jo en blandet buket af pæne blomster og tidsler.
Det kan jo være lidt svært at tage stilling til sådan noget, når regeringen insisterer på at blande det sammen, så derfor må vi tilslutte os det ønske, der har været rejst tidligere af Venstres ordfører, om, at forslaget splittes op, sådan at det er muligt at stemme for det, der i vores optik er pæne blomster – og det er bl.a. indførelsen af et digitalt motorregister, som vil gøre det administrativt lettere for det offentlige og for de berørte virksomheder – og så have et andet forslag med de gebyrstigninger, som regeringen lægger op til, for det er jo set med vores briller de tidsler, som er i det her forslag.
Det bliver i høringssvaret fra FDM pointeret, at det næppe kan koste meget mere end 50 kr. at producere en nummerplade til en bil, men at gebyret er sat til 1.180 kr.
Vi er tilhængere af, at folk betaler den brugerbetaling, som er nødvendig for at producere en ydelse – i større udstrækning sågar end i dag – men vi er ikke tilhængere af, at man opkræver et gebyr på 1.180 kr. for noget, der kun koster en brøkdel af det at producere.
Det betragter vi som en skat, og vi betragter dette forslag som en skatteforhøjelse.
Vi går ikke ind for skatteforhøjelser, vi går ind for lavere skat.
I Danmark betaler man verdens højeste skatter, og vi vil have det skattetryk ned, og derfor kan vi ikke stemme for det her forslag, som det ligger her.
Men vi opfordrer ministeren til at opdele forslaget, så man kan stemme for det gode og stemme imod det onde.
Frank Aaen (EL), 2012-04-18:
Jeg er da glad for, at jeg ikke tror, at man diskuterer, om det hedder 10 mio. kr. eller 15 mio. kr., og der glæder jeg mig til at høre resultatet af debatten.
Men det er et lille beløb – 10 mio. kr. eller 15 mio. kr. – og det er derfor ikke nogen stor brik i de samlede diskussioner, vi har med regeringen i øjeblikket om den fremtidige økonomi, og hvad der er muligt at bruge til velfærd.
Men da vi nu har den debat med regeringen, og den ikke er afklaret, vil vores stillingtagen til det provenumæssige afhængige af de samlede aftaler og diskussioner med regeringen.
Enhedslisten kan støtte alle de ting i det her, der har at gøre med forenkling og administrative lettelser – ingen problemer i det overhovedet.
Hvad angår det provenumæssige, har vi heller ikke nogen principielle problemer andet end det, at vi har en hel del debatter med regeringen i øjeblikket om statens fremtidige økonomi, herunder hvordan velfærden i samfundet skal udvikle sig ...
Jonas Dahl (SF), 2012-04-18:
Jamen jeg er glad for, at Venstre nu kvitterer ved at ville være med til at gennemføre den omlægning af registreringsafgiften, som regeringen har annonceret ville komme, og vi glæder os selvfølgelig over at kunne regne med, at tingene kan føres ud i livet, hvad den borgerlige regering manglede lidt at gøre.
Så bare for lige at tage den her med provenuet en sidste gang vil jeg sige, at kigger man i Folketingstidende A under L 122, ser man, at der står: »Lovforslaget forventes at give en umiddelbar provenugevinst i 2012 på 15 mio. kr., og en varig provenugevinst efter korrektioner på 10 mio. kr.«
Det er bare for at slå endeligt fast, at det er 10 mio. kr., som ligger i forhold til den varige del af provenuet.
er det sådan set en helt rimelig regulering, at der nu f.eks. i forhold til ønskenummerpladerne efter 20 år reguleres.
Jeg har meget svært ved at se, at det kan skabe den helt store konflikt, men jeg kan så forstå, at det er det, man gerne vil italesætte fra borgerlig side.
Jeg vil gerne stå frem her og sige, at vi ikke har en ideologisk tilgang til, at der skal være skattestop for gud, tid og evighed, ligesom den tidligere borgerlige regering havde, men jeg synes faktisk, det her er en fair og rimelig omlægning, som i sidste ende kommer danskerne til gode, netop fordi det også letter byrderne på erhvervslivet.
Kristian Pihl Lorentzen (V), 2012-04-18:
Ja, ja, men jeg kan lige til hr. Jonas Dahls oplysning sige, at den varige årlige virkning er på 15 mio. kr., og at virkningen i finansåret 2012 er på 10 mio. kr. – bare for lige at være på det rene med det.
Men det egentlige provenu er eksempelvis på 20 mio. kr. om året fra papegøjepladerne, og det er altså nogle penge, som virksomhederne skal ud og betale i en situation, hvor mange af dem slås med for store omkostninger og for at beholde konkurrenceevnen.
Jeg vil så godt kvittere for, at hr. Jonas Dahl nævner det med omlægningen af registreringsafgiften.
Det hilser vi da meget velkommen, og jeg noterer mig, at regeringen i regeringsgrundlaget skriver om en provenuneutral omlægning af registreringsafgiften, problemet er bare, at det ikke bliver sådan.
For SF og andre har jo forlods valgt at tage 1 mia. kr. fra bilisterne og putte pengene ind i en redningsplan, der kommer i kølvandet på betalingsringen, så det bliver desværre ikke en provenuneutral omlægning af registreringsafgiften.
Men Venstre ser frem til at medvirke til og forhandle om den omlægning, for det er noget, vi har brug for.
Det er vi fuldstændig enige i.
Jonas Dahl (SF), 2012-04-18:
Jeg skal ikke kunne sige, om det er Venstres ordfører, der har det med at vende tallene lidt på hovedet.
Mig bekendt er den umiddelbare provenugevinst i 2012 på samlet set 15 mio. kr. og den varige provenugevinst på omkring 10 mio. kr.
Så har jeg bare en enkelt ting i forhold til det her med den almindelige dansker, som Venstres ordfører nu kører frem med.
Det er faktisk sådan, at prisen for en almindelig nummerplade, som den almindelige dansker har, sådan set ikke bliver ændret i forhold til det her.
Prisændringerne vedrører alene særlige relativt lave priser, og så er det bl.a. ønskenummerplader, som man regulerer, efter at man i 20 år ikke har reguleret dem.
Jeg synes faktisk, det er en rimelig betragtning.
Så bare lige en kommentar i forhold til det her med registreringsafgifter og skatteomlægninger: Mig bekendt lovede den tidligere borgerlige regering gang på gang, at man ville se på registreringsafgifterne; der var behov for en omlægning.
Ingenting præsterede man fra borgerlig side.
Nu har regeringen sagt: Vi vil se på en registreringsafgiftsomlægning.
Det har vi selvfølgelig tænkt os at føre ud i livet.
Jeg håber, og det regner jeg sådan set også med, at vi kan holde, hvad vi lover, modsat hvad den tidligere borgerlige regering snakkede om i 10 år.
Så i forhold til skatteomlægningerne: Faktum er, at den borgerlige regering gang på gang regulerede skatter og afgifter op.
Så det der skattestop var sådan set en fis i en hornlygte.
Kristian Pihl Lorentzen (V), 2012-04-18:
Jeg må jo notere, at hr. Jonas Dahl kører frem med den samme myte som hr. Thomas Jensen om, at der under den borgerlige regering var evindelige skattestigninger.
Sandheden er, at det var skatteomlægninger, bl.a. til finansiering af forårspakke 2.0.
Men det, der ligger fast, er, at SF gerne vil have gang i et ideologisk felttog imod privatbilismen, imod bilismen som helhed.
Det har vi set i det store og i det små.
I det store forsøgte man sig med en betalingsring, der lige pludselig skulle beskatte mobilitet.
Den faldt heldigvis med et brag.
Nu forsøger man det så i mindre skala med at opkræve et merprovenu fra bilismen som helhed.
Det er nok det sidste, der er brug for i den økonomiske situation, vi står i i øjeblikket.
Når hr. Jonas Dahl siger, at det er uforståeligt, at vi er nogle, der ikke kan støtte det her, så er det i virkeligheden meget enkelt, og det er, fordi vi ikke medvirker til, at det skal være dyrere at være dansker. Så har hr. Jonas Dahl nævnt, ligesom hr. Thomas Jensen, det her med grænsenummerplader som et eksempel på en skat, der bliver sænket.
Ja, men hvis man læser i opgørelsen over de økonomiske konsekvenser af det, vil man se, at det betyder en lettelse på 100.000 kr. om året, hvorimod f.eks. papegøjenummerplader giver et provenu til staten indledningsvis på 20 mio. kr. og de små knallerter giver et provenu på 7,5 mio. kr. Så kan vi lige få en forklaring på de proportioner?
Jonas Dahl (SF), 2012-04-18:
Jeg synes sådan set, at det er lidt søgt at bruge en diskussion, som drejer sig generelt om hele den offentlige sektor, som er det, der blev slået an i den kronik.
Jeg tror, at der henvises til den i Berlingske Tidende, som jo netop gik på de udfordringer, vi står over for i det danske samfund efter 10 år med borgerligt styre, hvor man ikke har kunnet forholde sig til nogen skatter og afgifter.
Hver gang der har været en diskussion om det, har man trukket skattestopskortet.
Så vidt jeg husker, var det i hvert fald nogle hundrede skatter og afgifter, der steg under den borgerlige regering på trods af et skattestop, så jeg synes måske, at det er et lidt mærkværdigt argument at bruge, når man kommer fra den borgerlige side af salen.
Når vi så tager det her konkrete forslag om nummerplade til en knallert, som stiger fra 90 kr. til 590 kr., så synes jeg også, man skal have proportionerne lidt på plads.
Jeg synes stadig væk, at 590 kr. for en knallertnummerplade er relativt billigt.
Dennis Flydtkjær (DF), 2012-04-18:
Det er da meget flot, hvis det er en indeksering.
Hvordan kan det så gå fra at koste 90 kr. for en lille nummerplade til at koste 590 kr.?
Jeg går ikke ud fra, at der er tale om en indeksering.
Eller hvad med papegøjenummerpladerne, som for nogles vedkommende stiger fra 150 kr. til 1.180 kr. – det er vel heller ikke bare en indeksering?
Jeg ved ikke, hvor meget man skal lægge i de ord, hvormed hr. Villy Søvndal prøver at foregøgle befolkningen, at man gik ind for, at der ikke skulle komme skattestigninger, men at når der så var gået en uge, ville man noget andet.
Jeg synes, det virker lidt utroværdigt med den slingrekurs, men det kan SF jo selv forklare noget nærmere.
Jonas Dahl (SF), 2012-04-18:
Der er her tale om en indeksering og en regulering af skatter og afgifter, som for nogles vedkommende har været ureguleret i helt op til 20 år.
Jeg synes faktisk, det er rimeligt, at man regulerer sådanne afgifter.
Dennis Flydtkjær (DF), 2012-04-18:
Tak for det, formand.
I sidste uge havde formanden for SF, hr. Villy Søvndal, en kronik i nogle aviser, hvor han bl.a. nævnte, at nu havde man fået den politik, at man ikke ville lade skatter og afgifter og gebyrer stige mere fremover.
Det var vi egentlig glade for at se på den borgerlige fløj, men det holdt så åbenbart kun en uge.
Nu stiger skattetrykket jo så yderligere for bilejerne i hvert fald, fordi man kræver 44,6 mio. kr. ekstra ind, når folk skal have nummerplade til deres bil.
Hvordan hænger det sammen, synes SF's ordfører, når man for en uge siden sagde, at der ikke skal komme nye skatter og gebyrer til borgerne, og så kom de alligevel en uge efter?
Jonas Dahl (SF), 2012-04-18:
Formålet med lovforslaget er at rette op på nogle af de uhensigtsmæssigheder, der er i reglerne om registrering af køretøjer og registreringsafgift på køretøjer og forbrugsregistrering af energiafgifter.
Det synes jeg sådan set er en vigtig pointe at slå fast, nemlig at det her i sidste ende medfører lettelser også for erhvervslivet og dermed jo i sidste ende også for den enkelte forbruger.
I lovforslaget indgår der forslag om regler, der skal bane vejen for den digitalisering af arbejdet med at registrere køretøjer, som skal finde sted her i løbet af 2012.
Der indgår også regler om forenkling og udligning af priserne for registrering af køretøjer og for nummerplader, og et tredje element er endelig, at reglerne om forholdsmæssig registreringsafgift ved leasing bliver smidiggjort, ved at man åbner op for muligheden for at skifte mellem leasingtager og leasinggiver i en godkendt leasingkontrakt.
Desuden indeholder forslaget en klargøring af reglerne om, hvem der hæfter for betaling af registreringsafgift af et køretøj, idet der verserer en række sager ved domstolene, der viser, at reglerne ikke har været hensigtsmæssige.
Endelig er der i lovforslaget en justering af reglerne om forbrugsregistrering efter energiafgiftsloven.
Så har der været nævnt flere ting, i forhold til at det her bare skulle være sådan nærmest en – har man indtryk af – pengemaskine, og der har jeg bare lyst til at slå fast, at der er tale om, at det giver en varig provenugevinst efter korrektioner på omkring 10 mio. kr.
Det vil sige, at det er relativt begrænset.
Og man skal også huske på, at der er en række af de her afgifter, bl.a. på ønskenummerplader, som jeg tror en af ordførerne var inde på, som ikke er blevet reguleret siden 1992, og der er immervæk sket relativt meget de sidste 20 år.
Så derfor synes jeg måske, at det er en lidt søgt forklaring.
Priserne for registrering af køretøjer og for nummerplader hæves samlet set med lidt mere end den almindelige prisudvikling, men det er jo netop også det, som ligger fast; men der er altså også stor forskel på det, netop i og med at ønskenummerpladerne bliver relativt dyrere, fordi de ikke har været reguleret siden 1992, og der er altså også, som flere har været inde på, steder, hvor der faktisk bliver lettet.
Så jeg synes faktisk – alt i alt – at det er et fornuftigt forslag, som netop viser, at regeringen rent faktisk også lytter og netop lægger op til en forsimpling af reglerne.
Det har jeg svært ved at forstå hvorfor folk kan have den store modstand imod.
Thor Möger Pedersen (SF), 2012-04-18:
Jeg vil igen takke for en god og konstruktiv første behandling.
Jeg ser frem til udvalgsbehandlingen.
Jeg skal ikke gå voldsomt i detaljer, men blot understrege, at den vigtigste ændring vedrører beskatning af grænseoverskridende pensionsbetalinger, og at den i øvrigt følger den praksis, som Danmark har for indgåelse af dobbeltbeskatningsoverenskomster.
Ole Birk Olesen (LA), 2012-04-18:
Liberal Alliance støtter også dette forslag.
Frank Aaen (EL), 2012-04-18:
Det er jo meget interessant, at når Liberal Alliance står over for sociale problemer eller kommuner, der ikke har penge nok, er man benhård, så skal der ikke gives så meget som en ekstra krone til velfærd eller til at hjælpe folk; kun når det er banker, er det vigtigt at hjælpe.
Jeg skal ikke prøve at gætte på, hvorfor Liberal Alliance har den tankegang, at banker er vigtigere end almindelige mennesker, men det er så åbenbart Liberal Alliances synspunkt.
Så vil jeg bare sige til ministeren, at vi aldrig nogensinde har sagt, at man bare skal lade tingene sejle, og at arbejdspladser skal lukke.
Vi har bare sagt, at vi synes, at man skal hjælpe den økonomiske udvikling i Danmark på en måde, som ikke primært hjælper aktionærerne i bankerne, men hjælper de mennesker, der har brug for at have et velfungerende finansielt system, når de f.eks. skal udbygge deres virksomhed.
Ole Birk Olesen (LA), 2012-04-18:
Det er heller ikke for at trække debatten i langdrag, men jeg missede min første mulighed for at sige noget på talerstolen, så jeg vil gøre det nu.
Liberal Alliance er imod beslutningsforslaget fra Enhedslisten.
Det er ikke, fordi vi elsker bankpakker, det er ikke, fordi vi elsker, at bankerne er en støttet branche i Danmark, men vi har jo i en situation, hvor vi mente, at verden nærmest stod for fald, og hvor Danmark i hvert fald var under et voldsomt pres, valgt at gå ind i nogle bankpakker.
Og for at redde de penge, som den danske stat har ude at flyde, kan det indimellem være nødvendigt at gøre nogle ting for at optræde som en rationel kreditor, for at de penge ikke skal gå tabt.
Det her handler om at sørge for, at danske skatteydere ikke taber penge, som den danske stat har ude at flyde.
Derfor støtter vi aktstykket og går imod Enhedslistens beslutningsforslag.
Kim Andersen (V), 2012-04-18:
Jeg skal ikke forlænge debatten her i anden runde.
Jeg skal bare gøre en forsømmelse god igen.
Jeg havde lovet den konservative ordfører, hr. Brian Mikkelsen, at sige, at De Konservative har den samme indstilling som Venstre og ikke kan støtte forslaget.
Det glemte jeg, men det er hermed sagt, og så håber jeg, at hr. Brian Mikkelsen tilgiver mig.